nvidia/miracl-vision huggingface dataset:
गौतम अदाणी

गौतम शान्तिलाल अदाणी (गुजराती: ગૌતમ શાંતિલાલ અદાણી; जन्म 24 जून 1962) एक भारतीय उद्यमी और स्वयं निर्मित अरबपति है जो अदानी समूह के अध्यक्ष हैं। अदानी समूह कोयला व्यापार, कोयला खनन, तेल एवं गैस खोज, बंदरगाहों, मल्टी मॉडल लॉजिस्टिक, बिजली उत्पादन एवं पारेषण और गैस वितरण में फैले कारोबार को सम्भालने वाला विश्व स्तर का एकीकृत बुनियादी ढ़ाँचा है। 33 वर्षों के व्यापार अनुभव के के साथ, गौतम अदाणी प्रथम पीढ़ी के उद्यमी हैं जिन्होंने अपेक्षाकृत लघु समय में $ 2000 अरब का पेशेवर कारोबारी साम्राज्य आदानी समूह का नेतृत्व करने वाले एक मामूली पृष्ठभूमि के व्यक्ति हैं। उन्हें व्यापार-परिवहन एवं परिवहन सम्बंधी बुनियादी ढांचे के विकास के लिए विश्व भर के 100 सबसे प्रभावशाली व्यवसायियों में गिना जाता है। 12 अप्रैल 2022 को गौतम अदाणी दुनिया के छठे सबसे अमीर शख्स बन गए थे | अदाणी समूह के शेयरों में जबरदस्त तेजी की वजह से उनकी संपत्ति में ये उछाल देखने को मिला था | 2022 में अपने जन्मदिन और पिता की 100वीं पुण्यतिथि पर अदाणी ने अपनी संपत्ति में से 7.7 अरब डॉलर (करीब 60 हजार करोड़ रुपये) सामाजिक कार्यों के लिए दान करने का संकल्प लिया हैं | हिंडनबर्ग की रिपोर्ट प्रकाशित होने बाद मिस्टर अदाणी की संपत्ति में भरी गिरावट देखने को मिली! 24 फरवरी 2023 तक इनकी संपत्ति गिरकर 33 अरब डॉलर के करीब बची ! इस प्रकार अदाणी दुनिया टॉप 30 की सूची से बाहर हो गए| गौतम अदाणी का जन्म 24 जून 1962 को अहमदाबाद के रतनपोल में स्थित सेठ नी पोल क्षेत्र के गुजराती जैन परिवार में हुआ। उनके पिता का नाम शान्तिलाल जैन एवं माता का नाम शान्ता जैन अदाणी है और उनके सात भाई-बहन हैं। उनके माता पिता आजीविका के लिए थराड़ कस्बे से गुजरात के उत्तरी हिस्से बस गये, अदाणी इनका एक गौत्र है। नब्बे के दशक में गौतम अदाणी का अपहरण हुआ था | कहा जाता है कि फिरौती के लिए उनका अपहरण किया गया था | गौतम अदाणी को सिर्फ 16 साल की उम्र में कारोबार में हाथ आजमाने के लिए मुंबई जाना पड़ा. साल 1978 में वह मुंबई गए और हीरे का कारोबार शुरू किया | लेकिन 1981 में वह गुजरात लौट गए और अपने भाई की प्लास्टिक की फैक्ट्री में काम शुरू किया | साल 1988 में उन्होंने कमोडिटी का एक्सपोर्ट-इम्पोर्ट करने वाली कंपनी के रूप में अदाणी एंटरप्राइजेज की शुरुआत की. साल 1991 में हुए आर्थिक सुधारों की बदौलत अदाणी का बिजनेस जल्द ही डायवर्सिफाई हुआ और वह एक मल्टीनेशनल बिजनेसमैन बन गए | साल 1995 का साल गौतम अदाणी के लिए बेहद सफल साबित हुआ, जब उनकी कंपनी को मुंद्रा बंदरगाह के संचालन का कॉन्ट्रैक्ट मिला | 1996 में अदाणी पावर लिमिटेड अस्तित्व में आई | उन्होंने ऑस्ट्रेलिया और इंडोने​शिया में माइंस, पोर्ट और रेलवे जैसे कारोबार में कदम रखा. साल 2010 में उन्होंने इंडोनेशिया में माइनिंग कारोबार शुरू किया. साल 2011 में अदाणी ग्रुप ने ऑस्ट्रेलिया के अबॉट पॉइंट कोल टर्मिनल को 2.72 अरब डॉलर में खरीदा | आज अदाणी ग्रुप का कारोबार एनर्जी, पोर्ट, लॉजिस्टिक्स, माइनिंग, गैस, डिफेंस एवं एयरोस्पेस और एयरपोर्ट जैसे विविध क्षेत्रों तक फैला है. अदाणी समूह की शेयर बाजार में लिस्टेड कंपनियों में शामिल हैं-अदाणी एंटरप्राइजेज, अदाणी ग्रीन एनर्जी, अदाणी पोर्ट्स एंड स्पेशल इकोनॉमिक जोन, अदाणी पावर, अदाणी ट्रांसमिशन, अदाणी टोटल गैस लिमिटेड और अदाणी विल्मर | 27 अप्रैल 2022 को गौतम अदाणी दुनिया के चौथे सबसे अमीर शख्स बन गए थे | उनकी संपत्ति मइक्रोसॉफ़्ट के बिल गेट्स के बराबर हो गई थी |लेकिन अब वह दुनिया की अमीरों की सूची में के चालीसवें स्थान पर लुढक गये हैं
पद्मा बंदोपाध्याय

डॉ पद्मा बंदोपाध्याय (जन्म 4 नवंबर 1944) भारत की पहली महिला एयर वाइस मार्शल हैं। वह एयर कॉमॉडोर के पद पर पदोन्नत होने के लिए भारतीय वायु सेना की पहली महिला अधिकारी और भारत के एयरोस्पेस मेडिकल सोसायटी की पहली हैं। वह उत्तरी ध्रुव में वैज्ञानिक अनुसंधान करने वाली पहली भारतीय महिला हैं। उनकी एक और उपलब्धि यह है कि वह भी रक्षा सेवा स्टाफ कॉलेज कोर्स पूरा करने वाली पहली महिला अधिकारी हैं। 1973 में उन्हें विशिष्ट सेवा पदक प्राप्त हुआ और 1991 में उन्हें ए एफ एच ए पुरस्कार प्राप्त हुआ।इन्हे चिकित्सा के क्षेत्र में भारत सरकार द्वारा सन २०२० में पद्म श्री से सम्मानित किया गया था। डॉ पद्मा बंदोपाध्याय के अनुसार "सेना की वर्दी उन युवतियों के लिए नहीं है जो महज रोमांच के लिए इस सेवा में आना चाहती हैं। अगर कोई लड़की मानसिक तौर पर तैयार नहीं होगी तो यह सविर्स उसके लिए एवरेस्ट को फतह करने से कहीं ज्यादा मुश्किल साबित हो सकती है। सेना में कई मुश्किल हालात का सामना करना पड़ सकता है। इनसे उन्हें एक आम सैनिक की तरह निबटना होता है और महिला होने के नाते वे इससे बच नहीं सकतीं। वैसे, किसी महिला अधिकारी के आत्महत्या करने से यह नहीं माना जाना चाहिए कि सेना महिलाओं को रखने में सक्षम नहीं है। इस सर्विस में आनेवाली कठिनाइयों को चैलेंज के रूप में भी लिया जा सकता है और सजा के तौर पर भी। यह सब माइंडसेट पर निर्भर करता है।"
निर्मला सीतारामन्

निर्मला सीतारामन् (तमिल : நிர்மலா சீதாராமன் / निर्मला सीतारामऩ् ; जन्म : १८ अगस्त, १९५९) भारत की वित्तमन्त्री हैं। सितम्बर २०१७ से मई २०१९ तक वे रक्षामन्त्री थीं और उससे पहले वे भारत की वाणिज्य और उद्योग (स्वतंत्र प्रभार) तथा वित्त व कारपोरेट मामलों की राज्य मंत्री रह चुकी हैं। वे भारतीय जनता पार्टी (भाजपा) से संबद्ध हैं तथा पार्टी की राष्ट्रीय प्रवक्ता भी रह चुकी हैं। निर्मला सीतारमन भारत की पहली पूर्णकालिक महिला वित्त मंत्री हैं; हालांकि इंदिरा गांधी ने प्रधानमंत्री पद पर रहते हुए अतिरिक्त कार्यभार के रूप में यह मंत्रालय संभाला था। निर्मला सीतारामन् 2003 से 2005 तक राष्ट्रीय महिला आयोग की सदस्या रह चुकी हैं। वे 03 सितंबर 2017 तक भारतीय जनता पार्टी की प्रवक्ता के साथ-साथ भारत की वाणिज्य और उद्योग (स्वतंत्र प्रभार) तथा वित्त व कारपोरेट मामलों की राज्य मंत्री रहीं हैं और 03 सितंबर 2017 को श्री नरेंद्र मोदी की सरकार में उन्हें रक्षा मंत्री बनाया गया। वे श्रीमती इंदिरा गाँधी के बाद भारत के रक्षा मंत्रालय की कमान सम्हालने वाली स्वतंत्र भारत की दूसरी महिला नेत्री और स्वतंत्र रूप से पहली पूर्णकालिक महिला रक्षामंत्री हैं। फरवरी 2020 में, सीतारामन् ने अपने दूसरे बजट भाषण के दौरान एक विवादित बयान दिया कि सिंधु लिपि - चित्रलिपि को समझ लिया गया है, और सरस्वती-सिंधु सभ्यता और हड़प्पा की मुहरें उल्लेखनीय हैं, जो 3300 ईसा पूर्व की हैं। निर्मला सीतारामन् ने 1980 में सीतालक्ष्मी रामास्वामि कॉलेज, तिरुचिरापल्ली, तमिलनाडु से स्नातक(अर्थशास्त्र) की शिक्षा पूर्ण की। निर्मला सीतारमन ने जवाहरलाल नेहरू विश्वविद्यालय (जनेवि) से अंतरराष्ट्रीय अध्ययन विषय में एम॰फ़िल॰ की। निर्मला सीतारामन् प्राइसवॉटरहाउस कूपर्स के साथ वरिष्ठ प्रबंधक (शोध एवं विश्लेषण) के तौर पर भी कार्य कर चुकी हैं। उन्होंने कुछ समय के लिए बीबीसी विश्व सेवा के लिए भी कार्य किया। निर्मला सीतारामन् हैदराबाद में स्थित प्रणव स्कूल के संस्थापकों में से एक हैं। निर्मला सीतारामन् का विवाह डॉ॰ परकाल प्रभाकर से हुआ जो जवाहरलाल नेहरू विश्वविद्यालय और लंदन स्कूल ऑफ़ इकोनॉमिक्स के पूर्व छात्र हैं। वो एक राजनीतिज्ञ, राजनीतिक टीकाकार, लोकप्रिय टीवी एंकर और एक बुद्धिजीवी हैं।
फटा पोस्टर निकला हीरो

फटा पोस्टर निकला हीरो २०१३ की बॉलीवुड की एक्शन हास्य फ़िल्म है। फ़िल्म में मुख्य भूमिका शाहिद कपूर और इलियाना डी'क्रूज़ ने निभाई है। फ़िल्म के निर्देशक टिप्स म्यूज़िक फ़िल्म्स के रमेश तौरानी हैं और राजकुमार सन्तोषी फ़िल्म निर्माता हैं, जिन्होंने घायल (1990), अंदाज़ अपना अपना (1994), ख़ाकी (2004) और अजब प्रेम की ग़ज़ब कहानी (2009) जैसी फ़िल्मों का निर्देशन कार्य किया है। फ़िल्म 20 सितम्बर 2013 को जारी की गयी। यह एक युवा लड़के विश्वास राव (शाहिद कपूर) की कहानी है जो हीरो बनने के सपने देखता है। उसकी माँ सावित्री देवी (पद्मिनी कोल्हापुरी) ऑटोरिक्शा चलाती हैं और चाहती हैं कि उनका बेटा ईमानदार पुलिस अफ़सर बने। सावित्री के पति, यशवंत राय (मुकेश तिवारी) भ्रष्ट पुलिस अफ़सर होते हैं, जिनकी एक कार दुर्घटना में मौत हो जाती है। उस समय वो अवैध तरीके से मिली संपत्ति लेकर, अपनी बीवी और नवजात बच्चे विश्वास को छोड़कर भाग रहे थे। विश्वास को मुंबई के पुलिस विभाग से इंटरव्यू का बुलावा आता है। लेकिन वह फ़िल्म इंडस्ट्री में मौके की तलाश रहा होता है। वह फ़िल्मी दुनिया के लिए अपना संघर्ष शुरू कर देता है। एक दिन जब वह पुलिस की वर्दी में घूम रहा होता है, उसकी मुलाकात सामाजिक कार्यकर्ता काजल (इलीना डीक्रूज़) से होती है, जो उसे भूल से पुलिस अफ़सर समझ लेती है। यह बात तेज़ी से फैलती है। ग़लती से विश्वास की फ़ोटो अख़बार में छप जाती है। बाद में विश्वास के जीवन में बहुत उतार चढ़ाव आने का दौर आरम्भ होता है। फ़िल्म का संगीत प्रीतम चक्रबर्ती ने बनाया है जिसके गीत इरशाद कामिल और अमिताभ भट्टाचार्य ने लिखे हैं। प्रथम गीत तु मेरे अगल बगल है २६ जुलाई २०१३ को जारी किया गया। यह गीत मिका सिंह ने गाया है। फ़िल्म के पाँच गीत: हे मिस्टर डीजे एक क्लब गीत है जो बेनी दयाल, शेफाली आलवरीज एवं शाल्मली खोलगडे ने गाया है। गीत रंग शरबतों का आतिफ़ असलम एवं चिन्मयी ने गाया है। एक अन्य संस्करण मैं रंग शरबतों का (बदला हुआ संस्करण) अरिजीत सिंह ने गाया है। धतिंग नाच एक आयटम नम्बर है जो नर्गिस फ़ख़री पर फ़िल्माया गया है और नेहा कक्कड़ और नकाश ने इसे गाया है। फ़िल्म के अन्य चार गीत संगीत स्ट्रीमिंग सेवा सावन पर ​​विशेष रूप से जारी किए गए। फ़िल्म फटा पोस्टर निकला हीरो का विज्ञापन चित्र अर्थात झलक १४ जुलाई २०१३ को जारी की गयी थी।
चतुष्फलकी

ठोस ज्यामिति में चार समतल फलकों वाले ठोस को चतुष्फलकी (चतुः + फलकी = चार फलकों वाली / tetrahedron) कहते हैं। चारों फलक त्रिभुजाकार होते हैं। इसमें से कोई तीन फलक एक बिन्दु पर मिलते हैं जिसे 'शीर्ष' (vertex) कहते हैं। चतुष्फलकी में चार फलक, चार शीर्ष एवं छः कोर (edges) होतीं हैं। साधारण उत्तल बहुफलकियों में चतुष्फलकी ही सबसे सरल ठोस है। चतुष्फलकी एक प्रकार का पिरामिड ही है जिसका आधार त्रिभुज है। अतः इसे 'त्रिभुजीय पिरामिड' भी कहा जाता है। सभी उत्तल बहुफलकियों की भांति चतुष्फलकी भी एक ही कागज के तुकड़े से मोड़कर बनायी जा सकती है। किसी भी चतुष्फलकी के चारों शीर्षों से होकर एक गोल तल बनाया जा सकता है, जिसे परिगोला (circumsphere) कहते हैं। इसी प्रकार इसके चारों फलकों को स्पर्श करता हुआ भी एक गोल तल बनाया जा सकता है जिसे अन्तःगोला (insphere) कहते हैं। जिस चतुष्फलक के सभी फलक समबाहु त्रिभुज हों, उसे समचतुष्फलक (रेगुलर टेट्राहेड्रॉन) कहते हैं। चतुष्फलक का आयतन जहाँ 𝐵 चतुष्फलक के आधार का क्षेत्रफल तथा ℎ इस आधार पर सामने के शीर्ष से डाले गए लम्ब की लम्बाई है। 𝑉=16|𝑑𝑒𝑡(𝐴𝐵→,𝐴𝐶→,𝐴𝐷→)| जहाँ A, B, C और D चतुष्फलक के शीर्ष हैं। यदि किसी समचतुष्फलक के कोर की लम्बाई 'a' हो तो : जाना जाता है Note that with respect to the base plane the slope of a face (22) is twice that of an edge (2), corresponding to the fact that the horizontal distance covered from the base to the apex along an edge is twice that along the median of a face. In other words, if C is the centroid of the base, the distance from C to a vertex of the base is twice that from C to the midpoint of an edge of the base. This follows from the fact that the medians of a triangle intersect at its centroid, and this point divides each of them in two segments, one of which is twice as long as the other (see proof). कई खनिजों और रासायनिक यौगिकों की संरचना चतुष्फलकीय होती है, जैसे मिथेन। मिथेन एमीन सिलिकॉन डाइऑक्साइड पाइरॉक्सीन जिंक क्लोराइड कार्बन टेट्राक्लोराइड निकल टेट्राकार्बोनिल परक्लोरेट (जैसे, पोटैशियम परक्लोरेट आदि) क्रोमिल क्लोराइड
रिंडफ्लाइशएटिकेटियरुंग्सउइबरवाखुंग्सआउफगाबेनउइबरट्रागुंग्सगेजेत्स

रिंडफ्लाइशएटिकेटियरुंग्सउइबरवाखुंग्सआउफगाबेनउइबरट्रागुंग्सगेजेत्स (जर्मन: Rindfleischetikettierungsüberwachungsaufgabenübertragungsgesetz, संक्षिप्त नाम: RkReÜAÜG; सुनें सहायता·सूचना) (शाब्दिक रूप से: मवेशी अंकन और गोमांस लेबलिंग पर्यवेक्षण कर्तव्य प्रतिनिधिमंडल कानून) जर्मनी के मेक्लेनबुर्ग-फोरपोमेर्न राज्य में 1999 में बना एक कानून था जिसे 2013 में निरसित कर दिया गया था। यह कानून गोमांस पर होने वाले एक टेस्ट से जुड़ा था।
रुकी ब्लू

रुकी ब्लू कनाडाई पुलिस नाटक टेलिविज़न शृंखला है जिसका प्रसारण जून 24, 2010 से ग्लोबल चैनल पर हो रहा है। इसी दिन से इसका प्रसारण अमेरिकी चैनल एबीसी पर शुरू हुआ। वर्तमान में शृंखला ने अपने चार सत्र पूरे कर लिए हैं तथा जुलाई 17, 2013, को ग्लोबल और एबीसी ने इसके पाँचवें सत्र के निर्माण की घोषणा की।
लाल कुर्ती आन्दोलन

लाल कुर्ती आन्दोलन भारत में पश्चिमोत्तर सीमान्त प्रान्त में ख़ान अब्दुल ग़फ़्फ़ार ख़ान द्वारा भारतीय राष्ट्रीय कांग्रेस के समर्थन में ख़ुदाई ख़िदमतगार के नाम से चलाया गया एक ऐतिहासिक आन्दोलन था। "ख़ुदाई ख़िदमतगार" एक पश्तो शब्द है जिसका हिन्दी में अर्थ होता है "ईश्वर की बनाईं हुई विश्व के सेवक"। ख़ान अब्दुल ग़फ़्फ़ार ख़ान एक पख्तून थे जो महात्मा गांधी के अहिंसक सिद्धान्तों के बहुत बड़े प्रशंसक थे। वे काँग्रेस को सीमान्त क्षेत्र में अंग्रेज़ी शासन के विरुद्ध अपनी शिकायतों पर बल देने का एक रास्ता मानते थे। उन्हें सीमान्त गान्धी भी कहा जाता था। उनके अनुयायी अहिंसा के प्रति बचनबद्ध थे और उन्हें अपनी कमीजों के लाल रंग के कारण लाल कुर्ती का लोकप्रिय नाम मिला। बताया जाता है कि स्कूली शिक्षा के दौरान फिल्म अभिनेता ए के हंगल भी फ़्रंटियर गान्धी यानी ख़ान अब्दुल ग़फ़्फ़ार ख़ान के नेतृत्व में चल रहे लाल कुर्ती आन्दोलन से जुड़ गये थे। 1929 में भारतीय राष्ट्रीय कांग्रेस की एक सभा में शामिल होने के बाद ख़ान अब्दुल ग़फ़्फ़ार ख़ान ने ख़ुदाई ख़िदमतगार की स्थापना की और पख़्तूनों के बीच लाल कुर्ती आंदोलन का आह्वान किया। विद्रोह के आरोप में उनकी पहली गिरफ्तारी 3 वर्ष के लिए हुई थी। उसके बाद उन्हें यातनाओं की झेलने की आदत सी पड़ गई। जेल से बाहर आकर उन्होंने पठानों को राष्ट्रीय आन्दोलन से जोड़ने के लिए 'ख़ुदाई ख़िदमतग़ार' नामक संस्था की स्थापना की और अपने आन्दोलनों को और भी तेज़ कर दिया। 1937 में नये भारत सरकार अधिनियम के अन्तर्गत कराये गए चुनावों में लाल कुर्ती वालों के समर्थन से काँग्रेस पार्टी को बहुमत मिला और उसने गफ्फार खान के भाई खान साहब के नेतृत्व में मन्त्रिमण्डल बनाया जो बीच का थोड़ा अन्तराल छोड़कर 1947 में भारत विभाजन तक काम करता रहा। इसी वर्ष सीमान्त प्रान्त को भारत और पाकिस्तान में से एक में विलय का चुनाव करना पड़ा। उसने जनमत संग्रह के माध्यम से पाकिस्तान में विलय का विकल्प चुना। ख़ान अब्दुल ग़फ़्फ़ार ख़ान ने तब पाकिस्तान और अफगानिस्तान के सीमान्त जिलों को मिलाकर एक स्वतन्त्र पख्तून देश (पख्तूनिस्तान) की अवधारणा की वकालत की। पाकिस्तान सरकार ने इस आन्दोलन और लाल कुर्ती (पोशाक), दोनों का दमन कर दिया। हाल के वर्षों में भारत में खुदाई खिदमतगार को फिर से जीवित करने का प्रयास किया गया है. खान अब्दुल गफ्फार खान के एक अनुयायी फैसल खान ने संगठन की इकाइयां देश के कई राज्यों में स्थापित कर, युवाओं को धार्मिक सौहाद्र से रहने, जनसेवा करने एवं सीमान्त गांधी के विचारों के ओर ले जाने के लिए कोशिश की है।
वीरचन्द गाँधी

वीरचन्द गाँधी (25 अगस्त 1864 - 7 अगस्त 1901) उन्नीसवीं सदी के एक जैन विद्वान थे, जो शिकागो के उस प्रसिद्ध धर्म-सम्मेलन में जैन-प्रतिनिधि बन कर गए थे जिससे स्वामी विवेकानन्द को ख्याति मिली थी। वीरचन्द गाँधी ने अहिंसा के सिद्धान्त को बहुत महत्वपूर्ण बताया था। वीरचंद जी का जन्म २५ अगस्त १८६४ को गुजरात के महुवा गाँव में हुआ था। उनके पिता जी राघवजी तेजपालजी गाँधी, महुवा नगर के प्रतिष्ठित नगरसेठ थे व उनका मोती–जेवरात का व्यापार था। १८७९ में वीरचंद जी का जीवी बेन से विवाह हुआ। वीरचंदजी ने २१ वर्ष की आयु में अपना बी ए (आनर्स) , मुम्बई के एल्फिंस्टन कॉलेज से किया व तब तक वे १४ भाषाओं के ज्ञाता व सर्व धर्म ग्रंथो के विद्वान् बन चुके थे। २१ वर्ष की आयु में वे भारत के जैन संघ के सचिव नियुक्त किये गए। वीरचंद जी ने पालीताणा दर्शन के लिए वहां के ठाकुर (राजा ) को प्रति व्यक्ति को जो कर देना पड़ता था उसे अपनी जान पर खेलकर व अंग्रेजो से मिलकर प्रति व्यक्ति कर को रद्द कराया। इसी तरह कोलकाता जाकर बंगाली सीख कर उन्होंने कोर्ट में अपने द्वारा दस्तावेज देकर सम्मेद शिखरजी के प्रांगण में एक अंग्रेज व्यापारी बेद्दम का बना हुआ सूअर के क़त्लखाने को बंद कराया।
२०१३ में संयुक्त राज्य अमेरिका की संघीय सरकार कामबंदी

संयुक्त राज्य अमेरिका की संघीय सरकार ने १ अक्टूबर २०१३ को कामबंदी आरम्भ कर दी जिसमें एंटीडेफिशियेंसी विधेयक द्वारा "गैर-आवश्यक" समझी जाने वाली सेवाओं को निलम्बित कर दिया। कामबंदी डेमोक्रेटिक राष्ट्रपति बराक ओबामा, डेमोक्रेटिक नियंत्रित सीनेट (उच्च सदन) और रिपब्लिकन नियंत्रित प्रतिनिधि सदन (निम्न सदन) के मध्य के राजनीतिक संघर्ष का परिणाम था। इसका मुख्य केन्द्र राष्ट्रपति बराक ओबामा का हेल्थकेयर क़ानून जिसे ओबामाकेयर कहा गया है, रहा और इस राजनैतिक अड़चन की मुख्य वजह बना। १ अक्टूबर २०१३ संघीय वित्तीय वर्ष २०१४ का पहला दिन है, जो विभिन्न रखरखाव (देखभाल) विधेयकों के लागू होने का दिन भी था। यह १९९५ और १९९६ के बाद स॰रा॰ अमरीकी सरकार की नवीनतम कामबंदी है।
घनश्याम तिवाड़ी

घनश्याम तिवाड़ी (जन्म 19 दिसंबर 1947) एक भारतीय राजनीतिज्ञ तथा वे वर्तमान में राजस्थान से राज्यसभा के सांसद हैं। वे 2013 और 2018 के बीच राजस्थान के सांगानेर निर्वाचन क्षेत्र के विधायक रहे हैं। तिवाड़ी भारतीय जनता पार्टी के सदस्य हैं। 6 बार के विधायक तिवाड़ी एक ही निर्वाचन क्षेत्र से लगातार तीन बार चुनाव जीते। 2022 के राज्यसभा चुनावों में बीजेपी के प्रत्याशी के तौर पर ये देश के उच्च सदन राज्यसभा में पहुंचे हैं। वह राजस्थान के प्रमुख नेताओं में से एक हैं जिन्होंने भारतीय जनता पार्टी की स्थापना में महत्वपूर्ण भूमिका निभाई है। राजस्थान में भारतीय जनता पार्टी की सरकार (2003 से 2008) में वे शिक्षा मंत्री रहे। उनकी धर्मपत्नी का नाम श्रीमती पुष्पा तिवाड़ी हैं। इनके बड़े पुत्र का नाम आशीष तिवाड़ी है ये राज्यसभा मै उपसभापति भी रहे है सांसद बने घनश्याम तिवाड़ी से ज्यादा रुपए तो उनकी पत्नी कमाती है, मनी मैनेजमेंट में तीन गुना भारी
कंकाल

कंकाल - एक जीव का समर्थन संरचना रूपों कि शरीर के अंग है। दो अलग कंकाल प्रकार हैं: एक जीव की स्थिर बाहरी कवच ​​है जो बहिःकंकाल और अन्तःकंकाल, जो शरीर के अंदर समर्थन संरचना रूपों. - मानव कंकाल स्नायुबंधन, मांसपेशियों और उपास्थि द्वारा समर्थित और पूरक दोनों जुड़े हुए हैं और व्यक्तिगत हड्डियों के होते हैं। यह एक अंग का समर्थन करता है जो पाड़, एंकर मांसपेशियों के रूप में कार्य करता है और इस तरह के मस्तिष्क, फेफड़े, दिल और रीढ़ की हड्डी के रूप में अंगों की रक्षा करता है। शरीर में सबसे बड़ी हड्डी ऊपरी पैर में जांध की है और सबसे छोटी मध्य कान में स्टेपीज़ हड्डी है। एक वयस्क में, कंकाल शरीर के कुल वजन का लगभग 14% शामिल हैं और इस वजन का आधा पानी है। वयस्क मानव कंकाल में 206 हड्डियां हैं। यह पूरी तरह से विकसित करने से पहले मानव कंकाल 20 साल लग जाते हैं। कई जानवरों में, कंकाल हड्डियों रक्त कोशिकाओं का उत्पादन जो मज्जा, होते हैं। यह कंकाल बहुत पुरानें होते हैं।
उपयोगिता अनुपात

कुल समय के जितने भाग के लिए कोई वस्तु या मशीन सक्रिय अवस्था में रहती है उसे उपयोगिता अनुपात (duty cycle या duty ratio या duty factor) कहते हैं। उदाहरण के लिए, २४ घण्टे में कोई मोटर ६ घण्टे चालू रहती है और शेष समय बन्द रहती है तो उसका उपयोगिता अनुपात ६/२४ = १/४ या ०.२५ है। उपयोगिता अनुपात का प्रयोग किसी भी क्षेत्र में किया जा सकता है किन्तु प्रायः वैद्युत युक्तियों में अधिक होता है, जैसे स्विचिंग पावर सप्लाई में। जब कोई घटना आवर्ती हो तो उस घटना का उपयोगिता अनुपात उस घटना की अवधि तथा उस घटना के आवर्तकाल के अनुपात के बराबर होती है। जहाँ उपर्युक्त परिभाषा के अनुसार आयताकार पल्स वाले वेवफॉर्म की उपयोगिता अनुपात आसानी से निकाला जा सकता है किन्तु आवर्ती वेवफॉर्म किसी भी रूप के हो सकते हैं। इसलिए उपयोगिता अनुपात की सामान्य परिभाषा करना जरूरी है। किसी वेवफॉर्म के माध्य शक्ति तथा अधिकतम शक्ति के अनुपात को उपयोगिता अनुपात कहते हैं।. यदि कोई संकेत, समय के फलन के रूप में, निम्नलिखित वेवफॉर्म द्वारा परिभाषित हो, तो उसकी ताक्षणिक शक्ति निम्नलिखित फलन के अनुसार बदलेगी: यदि फलन का आवर्तकाल T हो तो माध्य शक्ति, अधिकतम शक्ति का मान निम्नलिखित सूत्र से दिया जा सकता है: अतः उपयोगिता अनुपात का मान निम्नलिखित होगा: पूर ऋजुकृत (rectified) साइन तरंग का समीकरण यह है: जहाँ इसकी औसत शक्ति, अतः उपयोगिता अनुपात (=Ps/P0)
रामजात्तौ

रामजात्तौ (बर्मी लिपि में: ရာမဇာတ်တော် ; बर्मी उच्चारण : यामज़ातो) बर्मी भाषा का रामायण है। अघोषित रूप से इसे म्यांमार का 'राष्ट्रीय महाकाव्य' माना जाता है। म्यांमार में रामजात्तौ की नौ प्रतियाँ उपलब्ध हैं।
चाट मसाला

चाट मसाला भारतीय और पाकिस्तानी खाने में काम में लिया जाने वाला मसाला मिश्रण है। यह सामान्यतः आमचूर (शुष्क आम का चूर्ण), जीरा, काला नमक, धनिया, अदरक, नमक, काली मिर्च, हींग और मिर्च पाउडर के मिश्रण से बनाया जाता है। यह स्वाद में मीट्ठा और खट्टा दोनों तरह का होता है। यह भेलपूरी, पानी पूरी, आलू चाट और दही पुड़ी में जैसे तेज व्यंजनों में स्वाद के लिए भी किया जाता है।
अनोखेलाल मिश्र

अनोखेलाल मिश्र (1914 – 10 मार्च 1958) प्रसिद्ध तबलावादक थे। वे संगीत जगत में 'ना धिं धिं ना' के जादूगर के नाम से प्रसिद्ध थे। उनका सम्बन्ध बनारस घराने से था। पं. अनोखेलाल जी का जन्म सन् 1914 ई. में भारत के उत्तर प्रदेश के ग्राम-ताजपुर, तहसील-सकलडीहा, जिला-चन्दौली, में हुआ था। इनके पिता पं॰ बुद्धू प्रसाद मिश्र जी एक प्रसिद्ध सारंगी वादक थे। जब पं॰ अनोखेलाल जी मात्र ढाई वर्ष के थे तभी इनके पिताजी तथा मात्र 6 वर्ष की अवस्था में इनकी माताजी का स्वर्गवास गया था। इनका पालन-पोषण इनकी दादी श्रीमती जानकी देवी ने किया। श्रीमती जानकी देवी जी इनको लेकर बनारस आ गई तथा इनको बनारस घराने के तबले के प्रकाण्ड विद्वान पं॰ भैरव प्रसाद मिश्र जी से तबला वादन की शिक्षा दिलवाने लगी। इनका बचपन अत्यन्त कष्ट में बीता था। गुरु पं॰ भैरव प्रसाद मिश्र जी के सानिध्य में इन्होंने कठोर परिश्रम किया तथा सोते-जोगते हर समय केवल तबले के प्रति ही समर्पित हो गये। पं॰ भैरव प्रसाद मिश्र जी से इन्होंने 15 वर्षों तक बनारस घराने के तबले की विधिवत शिक्षा प्राप्त की। सच्ची लगन व अथक परिश्रम द्वारा 8-10 घण्टे प्रतिदिन के अभ्यास को आपने धीरे-धीरे अभ्यास बढ़ाते हुए 18 घण्टे तक कर दिया। इस कठिन अभ्यास के कारण इनको शारीरिक कष्ट भी उठाना पड़ा, परन्तु ये अपनी साधना में निरन्तर निमग्न रहे। इनके समान अभ्यास करना, किसी भी कलाकार के लिये अत्यन्त कठिन व असाध्य है। इन्होंने पं॰ दाउजी मिश्र के साथ गायन तथा पं॰ मोहन लाल जी व प्रसिद्ध नृत्यांगना शिवकुँवर बाई के कथक के साथ प्रतिदिन घण्टों अभ्यास करते थे। मात्र सोलह वर्ष की अवस्था में ही स्वतंत्र वादन तथा संगति दोनों में ही आप प्रवीण हो गये थे।
राष्ट्रीय लोक दल

लोकदल भारत का एक राजनीतिक दल है जिसके संस्थापक पूर्व प्रधानमंत्री चौधरी चरण सिंह के पुत्र अजीत सिंह थे। चौधरी अजीत सिंह के पुत्र जयंत चौधरी दल के मुख्य अध्यक्ष है
भारत में सार्वजनिक अवकाश

भारत अनेकता में एकता वाला देश है जहाँ विविध और उत्कट संस्कृतियों वाले समाज के लोग रहते हैं। यहाँ पर स्‍वतंत्रता दिवस, गणतन्त्र दिवस और अंबेडकर जयंती के रूप में तीन राष्ट्रीय अवकाश दिवस हैं। राज्य और क्षेत्र प्रचलित धार्मिक और भाषायी जनसांख्यिकी के आधार पर क्षेत्रिय त्यौंहार भी होते हैं। हिन्दू धर्म के दीपावली, गणेश चतुर्थी, होली एवं नवरात्रि, इस्लाम में ईद उल-फ़ित्र एवं ईद-उल-अज़हा, बौद्ध धर्म में बुद्ध जयंती एवं आंबेडकर जयंती, इसाई धर्म में क्रिसमिस एवं गुड फ़्राइडे जैसे त्यौंहार देशभर में लोकप्रिय हैं। और यहां मुस्लिम समाज की भी प्रमुख त्योहार है ईद , बकराईद , मुहर्रम, शबे बारात , १२ रबी अवल (जन्म तिथि हज़रत मुहम्मद SAW ) और अन्य कई हैं राष्ट्रीय अवकाश जो सभी राज्यों और केंद्र शासित प्रदेशों में मनाये जाते हैं। भारत में चार राष्ट्रीय दिवस मनाये जाते हैं। ये निम्न हैं: हिंदुओं द्वारा पूरे वर्ष में अनेक त्योहारों मनाये जाते हैं। लोकप्रिय त्योहारों की सूची निम्नलिखित है: पोंगल/संक्रांति आंध्र प्रदेश, बिहार, केरल, नागालैंड, सिक्किम, तमिलनाडु, महाराष्ट्र, कर्णाटक, उत्तराखंड और उत्तर प्रदेश में दो दिन का अवकाशओडिशा, असम, मध्य प्रदेश, मेघालय, तमिलनाडु और त्रिपुरा में तीन दिन का अवकाशपश्चिम बंगाल में 6 दिन का अवकाशओडिशा में 11वें दिन भाशनी उत्छाव असम, पश्चिम बंगाल, कर्णाटक, ओडिशा में डो दिन के लिए मनाया जाता हैगुजरात, मध्य प्रदेश, उत्तराखंड और उत्तर प्रदेश में पांच दिन के लिएमहाराष्ट्र में 6 दिन के लिए || ईद ए गदीर 18 ज़ु अल-हज्जा || उत्तर प्रदेश, बिहार , तेलंगाना, आंध्र प्रदेश और कारगिल
एटलेटिको मैड्रिड

क्लब एटलेटिको दे मैड्रिड, S.A.D. (स्पानी उच्चारण: [ˈkluβ aðˈletiko ðe maˈðɾið]), सामान्यतः एटलेटिको दे मैड्रिड, या एटलेटिको के रूप में जाना, ला लिगा में खेलते हैं जो मैड्रिड में स्थित एक स्पैनीश फुटबॉल क्लब है। एटलेटिको 1996 में एक डबल सहित नौ अवसरों और दस पर कोपा डेल रे, पर ला लिगा जीत लिया है, यूरोप में, वे 1962 में यूरोपीय कप विनर्स कप जीता 1974 में यूरोपीय कप उपविजेता रहे थे, 1975 में इंटरकांटिनेंटल कप जीता, 2010 में और 2012 में यूरोपा लीग जीता और 2010 और 2012 में UEFA सुपर कप जीता।  वे वांडा मेट्रोपोलिटानो में अपने घर के खेल खेलते हैं, जो वर्तमान में 68,900 दर्शकों को बैठने कि सूविधा देती है। एटलेटिको मैड्रिड के प्रशंसकों के ऐतिहासिक गणराज्य का बचाव किया है और स्पेन के अंदर क्लब से जुड़ा हुआ है। अपने इतिहास के दौरान, क्लब पुराने जमाने गद्दे के रूप में एक ही रंग की जा रही अपनी पहली टीम धारियों के कारण लोस चोल्छोनेरोस् ("गद्दे निर्माताओं"), सहित उपनाम की एक संख्या से ज्ञात किया गया है। क्लब रियल मैड्रिड के साथ ऐतिहासिक प्रतिद्वंद्विता है।